PATVIRTINTA

 Vilniaus Tuskulėnų gimnazijos

 direktoriaus 2023 m. vasario 28 d.

 įsakymu Nr. V-51

**VILNIAUS 5-10 KLASIŲ MOKINIŲ INTEGRUOTAS DAILĖS IR LIETUVIŲ KALBOS KONKURSAS „VILNIAUS IMPRESIJA“**

**NUOSTATAI**

 **I SKYRIUS**

 **BENDROSIOS NUOSTATOS**

1. Vilniaus integruoto dailės ir lietuvių kalbos konkurso „Vilniaus impresija“ (toliau – konkurso) nuostatai reglamentuoja konkurso rengėjus, tikslus, dalyvius, organizavimo bei darbų vertinimo tvarką.

2. Konkursas skirtas Vilniaus 700 metų sukakčiai.

3. Konkursą organizuoja Vilniaus Tuskulėnų gimnazija.

4. Konkurso partneriai – Vilniaus dailės akademija ir leidykla „Slinktys“.

 **II SKYRIUS**

 **KONKURSO TIKSLAS IR UŽDAVINIAI**

5. Konkurso tikslas – pažymėti Vilniaus įkūrimo 700-ųjų metų jubiliejų, skatinti pasididžiavimą Lietuvos sostine, ugdyti jaunų žmonių kūrybiškumą.

6. Konkurso uždaviniai:

6.1. ugdyti moksleivių gebėjimą atskleisti vizualiuosius įspūdžius ir juos interpretuoti skirtingomis meno kūrybinėmis galiomis;

6.2. skatinti ieškoti kūrybinės raiškos idėjų;

6.3. ugdyti meno rūšių dialogiškumą;

6.4. mokyti menu išreikšti idėją.

 **III SKYRIUS**

 **KONKURSO DALYVIAI**

7. Konkurso dalyviai Vilniaus bendrojo ugdymo mokyklų 5–10 klasių mokiniai.

8. Dalyviai skirstomi į amžiaus grupes: 5-6, 7-8, 9-10 klasių mokiniai.

 **IV SKYRIUS**

 **KONKURSO ORGANIZAVIMO TVARKA**

9. Konkursas vyksta 2023 m. kovo 1 d. – gegužės 5 d.

 10. Kūriniai pristatomi ar siunčiami iki gegužės 5 d. adresu Tuskulėnų g. 31, LT-09219, Vilnius.

 11. Pateiktus mokinių kūrybinius darbus iki 2023 m. gegužės 15 d. vertina Vilniaus Tuskulėnų gimnazijos direktoriaus sudaryta komisija.

12. Konkurso nugalėtojų darbai bus publikuojami Vilniaus Tuskulėnų gimnazijos internetinėje svetainėje [www.tuskulenai.lt](http://www.tuskulenai.lt) bei eksponuojami parodoje.

13. Konkurso koordinatorė Vilniaus Tuskulėnų gimnazijos direktoriaus pavaduotoja ugdymui Violeta Karnišauskaitė (violeta.karnisauskaite@tuskulenai.lt).

14. Konkurso organizatorė Vilniaus Tuskulėnų gimnazijos vyr. lietuvių kalbos mokytoja Aušra Šilanskienė (ausra.silanskiene@tuskulenai.lt).

 **V SKYRIUS**

 **REIKALAVIMAI DARBAMS**

15. Kūrybinį darbą sudaro dviejų meno rūšių – dailės ir poetinės kūrybos – darbai, kuriuos sieja Vilniaus miesto įspūdis.

16. Vieno kūrybinio darbo autoriai gali būti du tos pačios amžiaus grupės mokiniai.

17. Lietuvių kalbos reikalavimai: poetinė impresija (eilėraštis, poetinė proza), kurios apimtis ne didesnė nei 100 žodžių.

18. Dailės darbo reikalavimai:

18.1. konkursui pateikiami darbai, atlikti akvarele, guašu, akrilu, grafinės raiškos priemonėmis, mišria technika;

18.2. CGD (computer generated design) technikos, fotomontažo ir koliažo kūrybiniai darbai nevertinami ir konkurse nedalyvauja;

18.3. piešinys ir poetinė impresija komponuojami viename A3 formato lape;

18.4. dalyvio anketa (žr. priedą) priklijuojama **kitoje** kūrinio pusėje.

 **VI SKYRIUS**

**VERTINIMO KRITERIJAI IR APDOVANOJIMAS**

19. Dailės kūrinio vertinimo kriterijai:

19.1. pasirinktų dailės priemonių valdymas;

19.2. meninės išraiškos originalumas;

19.3. piešinys ir poetinė impresija sudaro vientisą kompoziciją;

19.4. piešinį ir poetinę impresiją sieja tema bei Vilniaus miesto įspūdžio išraiška.

20. Poetinės impresijos vertinimo kriterijai:

20.1. emocinis įtaigumas;

20.2. kalbos taisyklingumas;

20.3. kūrybinis savitumas.

21. Konkurso dalyviai ir juos ruošę mokytojai apdovanojami Vilniaus Tuskulėnų gimnazijos padėkomis.

22. Konkurso laimėtojai apdovanojami Vilniaus Tuskulėnų gimnazijos diplomais.

23. Atminimo dovanas skiria konkurso partneriai.

**VII SKYRIUS**

 **BAIGIAMOSIOS NUOSTATOS**

24. Pateikdami darbus, konkurso dalyviai visam autorių teisių apsaugos laikotarpiui neatlygintinai suteikia konkurso organizatoriams neišimtines teises atgaminti, išleisti, viešai skelbti, platinti konkursui pateiktus darbus ar jų kopijas, renginio metu darytas nuotraukas.

25. Dalyvavimas šiame konkurse reiškia sutikimą su visomis konkurso sąlygomis.

**PRIEDAS**

|  |  |
| --- | --- |
| Dailės kūrinio autoriaus vardas, pavardė |  |
| Klasė, amžius |  |
| Mokytojo vardas, pavardė |  |
| Poetinės impresijos autoriaus vardas, pavardė |  |
| Klasė, amžius |  |
| Mokytojo vardas, pavardė |  |
| Mokyklos pavadinimas |  |
| Mokyklos el. paštas |  |